በመተከል ዞን በቅርቡ ጥቃት የፈፀሙ ኃይሎችን በቁጥጥር ሥር የማዋሉና ተጎጂዎችን የማቋቋሙ ሥራ ተጠናክሮ መቀጠሉን የአማራ ክልል ሰላምና የሕዝብ ደኅንነት ጉዳዮች ቢሮ አስታወቀ፡፡
በመተከል ዞን በቅርቡ ጥቃት የፈፀሙ የታጠቁ ኃይሎችን በቁጥጥር ሥር የማዋሉና ተጎጂዎችን የማቋቋሙ ሥራ ተጠናክሮ መቀጠሉን የአማራ ክልል ሰላምና የሕዝብ ደኅንነት ጉዳዮች ቢሮ አስታወቀ፡፡ባሕር ዳር፡ መስከረም 05/2013ዓ.ም (አብመድ) የአማራ ክልል ሰላምና የሕዝብ ደኅንነት ጉዳዮች ቢሮ ምክትል ኃላፊ ገደቤ ኃይሉን አብመድ ዛሬ በቤኒሻንጉል ጉሙዝ ክልል መተከል ዞን ስለተከሰተው የፀጥታ ችግር እና ስላለው ሁኔታ አነጋግሯቸዋል፡፡ ኃላፊው ስለተፈጸመው ጥቃት ሙሉ መረጃ ለማግኘት የፀጥታ አካላት አሁንም ተጨማሪ ጊዜ እንደሚያስፈልጋቸው ተናግረዋል፡፡አቶ ገደቤ በመተከል ዞን ባለፉት ዓመታት ሲያጋጥሙ የነበሩ ጥቃቶች ሰላማዊ እንዲሆኑ ሁለቱ ክልሎች እና የመከላከያ ሠራዊት በጋራ ሲሠሩ እንደነበር ገልጸዋል፡፡ ‘‘በቅርቡ ከዚህ በፊት ግጭት ባልተከሰተባቸው በመተከል ዞን ጉባ እና ቡለን ወረዳዎች ላይ በታጣቂዎች ጥቃት ተፈጽሟል’’ ብለዋል፡፡ምክትል ቢሮ ኃላፊው ‘‘ጥቃቱ የፀረ ለውጥ ኃይሎች በሆኑት ቤህነን፣ ጉህዴንና ኦነግ ሸኔ ታጣቂዎች በህውኃት በመታገዝ የፈጠሩት ነው’’ ብለዋል፡፡ አካባቢውን ለማረጋጋት እና ለተጎጂዎች አስቸኳይ እና ዘላቂ ድጋፍ ለማድረግ ከሁለቱ ክልሎች በተጨማሪ የፌዴራል መንግሥትና የመከላከያ ሠራዊት ጥረት እያደረጉ መሆናቸውን ገልጸዋል፡፡
አቶ ገደቤ ‘‘ከታጣቂዎቹ ጥቃትን የመፈጸም ባሕሪ አንጻር ተነስቶ በቁጥጥር ሥር ለማዋል ስልቶችን በመንደፍ እየተሠራ ነው’’ ብለዋል፡፡